**Z A P I S N I K**

 sa 6. sjednice Općinskog vijeća Općine Tompojevci, održane u prostorijama Ureda Općine Tompojevci, A.G. Matoša 1, Tompojevci, dana 31. siječnja 2018. godine s početkom u 17,00 sati.

**Sjednici su nazočni članovi Općinskog vijeća Općine Tompojevci**

1. Dubravko Martić - predsjednik
2. Zlatko Potočki - potpredsjednik Općinskog vijeća
3. Amalija Lovrić
4. Dejan Ljikar
5. Bernadica Sitaš
6. Zdravko Galović
7. Jelena Kovačević
8. Tatjana Penavić
9. Ivan Štefanac
10. Danijel Račman
11. Damir Tkalec

**Odsutni:**

1. Tomislav Panenić -član vijeća

2. Marko Romić - predsjednik Savjeta mladih

**Osim članova Općinskog vijeća, sjednici su nazočni:**

1. Zdravko Zvonarić – Općinski načelnik
2. Kristina Kovačić - zamjenica Općinskog načelnika
3. Slavko Ždinjak – zamjenik općinskog načelnika iz reda pripadnika rusinske nacionalne manjine
4. Kata Cvitković – pročelnica JUO
5. Mirjana Prkačin - predstavnik Komunalca d.o.o. Vukovar (pod točkom 1. i 2.)
6. Lidija Marijanović - predstavnik Komunalca d.o.o. Vukovar ( pod točkom 1. i 2.)

Predsjednik Općinskog vijeća pozdravlja nazočne, utvrđuje kvorum ( nazočno 11 od 12 vijećnika) i predlaže dnevni red i ujedno njegovu izmjenu ( točka 2. i 3. da zamjene mjesta)

1. Usvajanje skraćenog zapisnika s prošle sjednice Općinskog vijeća.
2. Prijedlog Odluke o načinu pružanja javne usluge prikupljanja miješanog komunalnog otpada i biorazgradivog komunalnog otpada na području Općine Tompojevci.
3. Prijedlog Statutarne odluke o izmjenama i dopunama Statuta Općine Tompojevci
4. Prijedlog Odluke o mjerama za sprječavanje nepropisnog odbacivanja otpada i mjerama za uklanjanje odbačenog otpada.
5. Prijedlog Odluke o uvjetima i načinu držanja kućnih ljubimaca i načinu postupanja s napuštenim i izgubljenim životinjama te divljim životinjama.
6. Pitanja i prijedlozi.

Predloženi dnevni red dat na glasovanje, te je isti jednoglasno prihvaćen.

**Točka 1.**

*Usvajanje zapisnika s prošle sjednice Općinskog vijeća*

**Zapisnik s prošle sjednice Općinskog vijeća usvojen jednoglasno.**

**Točka 2.**

*Prijedlog Odluke o načinu pružanja javne usluge prikupljanja miješanog komunalnog otpada i biorazgradivog komunalnog otpada na području Općine Tompojevci*

Predsjednik Općinskog vijeća daje riječ Kati Cvitković, pročelnici JUO.

*Kata Cvitković*je istaknula da sukladno članku 179. stavku 5. Zakona o održivom gospodarenju otpadom,jedinice lokalne samouprave su dužne donijeti odluku o načinu pružanja javne usluge prikupljanja miješanog komunalnog otpada i biorazgradivog komunalnog otpada u roku od tri mjeseca od dana stupanja na snagu Uredbe o gospodarenju komunalnim otpadom. A uredba je stupila na snagu dana 1. studenog 2017. godine.

Zakonom i Uredbom o gospodarenju komunalnim otpadom propisan je sadržaj odluke o načinu pružanja javne usluge prikupljanja miješanog komunalnog otpada i biorazgradivog komunalnog otpada. Prilikom sastavljanja ove Odluke vodilo se računa da bude u skladu i sa Zakonom i sa Uredbom i sa Ugovorom o koncesiji ( sadašnji koncesionar Komunalac d.o.o. Vukovar) a i potrebama korisnika usluge. Odlukom se utvrđuju kriteriji i način pružanja javne usluge prikupljanja miješanog komunalnog otpada i biorazgradivog komunalnog otpada te povezane usluge odvojenog prikupljanja otpadnog papira, metala, plastike, tekstila, problematičnog otpada i krupnog (glomaznog) otpada na području Općine Tompojevci. U prijedlogu odluke je navedeno da davatelj usluge osigurava spremnike za komunalni otpad korisniku usluge, potrebno je nadodati osim spremnika za miješani komunalni otpad koje Općina Tompojevci već posjeduje. A što se tiče ostalih spremnika Općina će pokušati putem natječaja osigurati i njih kako bi cijena javne usluge bila što prihvatljivija za građane. Potom je obrazložila preostale odredbe Odluke.

Predsjednik otvara raspravu.

*Zdravko Galović-* poznavajući prilikeu odnosu na druge općine mi smo u prednosti. Možemo se pohvaliti da smo nabavili kante i izgradili reciklažno dvorište. Pohvalio sadašnju ali i prošlu suradnju s Komunalcem iz Vukovara.

*Kata Cvitković* - korisnik usluge može biti izuzet iz sustava sakupljanja biootpada iz biorazgradivog otpada ukoliko se odluči za kućno kompostiranje biootpada iz biorazgradivog komunalnog otpada.

*Mirjana Prkaćin* - korisnik usluge sam odlučuje za koji sustav će se opredijeliti, a ukoliko se odluči za kućno kompostiranje biootpada cijena će biti manja. Nadalje, upoznala je vijećnike i s budućim planovima Komunalaca u vezi zbrinjavanja komunalnog otpada ( više o tome mogu pogledati na web stranici Komunalca).

*Damir Tkalec* - iznosi osobni problem, ima kantu od 240 l, a sada bi je zamijenio sa kantom od 120 l (dobio informaciju da mora kupiti kantu da ne može zamijeniti).

*Općinski načelnik* - do sada je tako bilo da se svaka promjena mora platiti. Pohvalio je suradnju sa sadašnjim koncesionarom i naglasio da se na području Općine Tompojevci već sada zbrinjava oko 80-90% otpada.

*Kata Cvitković* - kante koje općina još uvijek ima u posjedu će se dati davatelju usluge a on će onda u dogovoru s korisnikom usluge vršiti potrebne zamjene.

*Mirjana Prkaćin* - kante će biti smještene na reciklažnom dvorištu u Mikluševcima i tu će se korisnici usluge javljati.

*Tatjana Penavić* - također je mišljenja da nema više potrebe za kantama od 240 l, budući da se otpad odvaja. Postavlja pitanje da li se može dobiti potvrda ukoliko se kanta od ulja donese u reciklažno dvorište. I zašto se svaki puta prilikom odvoza otpada od nje traži račun ( navodno zato što kanta nema oznaku Općine).

*Mirjana Prkaćin* - fizičke osobe besplatno odlažu otpad u reciklažnom dvorištu i za to dobiju potvrdu. A što se tiče loga ima takvih kanti koje nisu bile označene, ali sada kad budemo čipirali kante neće biti takvih problema.

*Amalija Lovrić* - direktor Štrangareić je prošle godine obećao da će se održati po 4 edukacije u svakom mjestu u roku godine dana. Treba voditi računa i o tome da su naši ljudi većinom starije dobi i da se način edukacije prilagodi i njima.

*Mirjana Prkaćin* - prilikom potpisa ugovora će se pojedinačno educirati ljudi, a biti će edukacije i po mjestima.

*Amalija Lovrić* - kolika će biti cijena.

*Mirjana Prkaćin* - nabrojala je sve troškove koji će utjecati na fiksnio dio cijene koji čini oko 90 % ukupne cijene, a preostali dio je onaj varijabilni odnosno cijena javne usluge za količinu predanog MKO. Angažirali su vanjsku kuću da im izračuna cijenu, potom će se održati javno savjetovanje ( u roku 30 dana), a nakon toga će se cijena po dobivanju suglasnosti od strane načelnika i primjenjivati.

Nakon zaključene rasprave Općinsko vijeće je jednoglasno sa 11 glasova „ZA“ donijelo:

**Odluku o načinu pružanja javne usluge prikupljanja miješanog komunalnog otpada i biorazgradivog komunalnog otpada na području Općine Tompojevci**

**Točka 3.**

*Prijedlog Statutarne odluke o izmjenama i dopunama Statuta Općine Tompojevci*

Predsjednik Općinskog vijeća daje riječ Kati Cvitković, pročelnici JUO.

*Kata Cvitković* **-** člankom 33. Zakon o izmjenama i dopunama Zakona o lokalnoj i područnoj (regionalnoj) samoupravi („Narodne novine“ broj 123/17) propisano je da su jedinice lokalne i područne (regionalne) samouprave dužne uskladiti svoje statute i druge opće akte s odredbama toga Zakona u roku od 60 dana od dana stupanja na snagu Zakona. Taj rok ističe 11.02.2018. godine.

Radi ispunjenja obveze propisane člankom 33. Zakona, predlaže se donošenje Statutarne odluke o izmjenama i dopunama Statuta Općine Tompojevci (pojasnila pojedinačno sve izmjene i dopune Statuta).

Općinsko vijeće je, bez rasprave, jednoglasno sa 11 glasova „ZA“ donijelo :

**Statutarnu odluku o izmjenama i dopunama Statuta Općine Tompojevci**

**Točka 4.**

*Prijedlog Odluke o mjerama za sprječavanje nepropisnog odbacivanja otpada i mjerama za uklanjanje odbačenog otpada*

Predsjednik Općinskog vijeća daje riječ Kati Cvitković, pročelnici JUO.

*Kata Cvitković* **-** predlaže sedonošenje Odluke o mjerama za sprječavanje nepropisnog odbacivanja otpada i mjerama za uklanjanje odbačenog otpada radi ispunjenja obveze propisane Zakonom o održivom gospodarenju otpadom (NN br. 94/13 i 73/17).

Prijedlog Odluke o mjerama za sprječavanje nepropisnog odbacivanja otpada i mjerama za uklanjanje odbačenog otpada sadrži mjere za sprječavanje nepropisnog odbacivanja otpada i mjere za uklanjanje odbačenog otpada, sustav za zaprimanje obavijesti o nepropisno odbačenom otpadu, sustav evidentiranja lokacija, obvezu donošenja Izviješća, obvezu donošenja odluke o provedbi posebnih mjera sprječavanja odbacivanja otpada u odnosu na lokacije na kojima je u više navrata utvrđeno nepropisno odbacivanje, sredstva za provedbu mjera, te način postupanja komunalnih redara.

Predsjednik otvara raspravu.

*Damir Tkalec* - bez komunalnog redara ne možemo ništa, odluku možemo donijeti, ali ne možemo provoditi.

Nakon zaključene rasprave Općinsko vijeće je jednoglasno sa 11 glasova „ZA“ donijelo:

***Odluku o mjerama za sprječavanje nepropisnog odbacivanja otpada i mjerama za uklanjanje odbačenog otpada***

**Točka 5.**

*Prijedlog Odluke o uvjetima i načinu držanja kućnih ljubimaca i načinu postupanja s napuštenim i izgubljenim životinjama te divljim životinjama*

Predsjednik Općinskog vijeća daje riječ Zdravko Zvonariću, Općinskom načelniku.

*Općinski načelnik* **-** sukladno Zakonu o zaštiti životinja moramo donijeti ovu Odluku kojom se uređuju minimalni uvjeti i način držanja kućnih ljubimaca koje im njihovi posjednici moraju osigurati, način kontrole njihovog razmnožavanja te način postupanja s napuštenim i izgubljenim životinjama na području Općine Tompojevci, te ovlasti komunalnih redara. Na području županije mora biti osigurano bar jedno sklonište za životinje. Postoji inicijativa od strane TINTL-a da se izgradi jedno sklonište za potrebe naših općina. Postoji problem napuštenih pasa. Općina Tovarnik je za 4 psa koja je držala u azilu platila 18.000,00 kuna za 2 godine. Propisane su i kazne koje treba naplatiti komunalni redar, kojeg mi na žalost za sada nemamo. U prilogu odluke nalazi se popis opasnih i potencijalno opasnih životinjskih vrsta, kao i tablica sa minimalnim površinama ograđenih prostora za pse i veličinama pseće kućice.

Predsjednik otvara raspravu.

*Dubravko Martić* - nemamo komunalnog redara, pas je napolju trči za biciklom, kome prijaviti.

*Općinski načelnik* - može se javiti meni, ja jedino što u ovom trenutku mogu je upozoriti vlasnika.

*Zdravko Galović* - predlaže da se sazovu zborovi građana i da se ljudi upoznaju sa svim ovim odlukama.

*Točka 6.*

*Pitanja i prijedlozi*

Damir Tkalec - osnovna škola organizira ekskurziju za školsku djecu. Da li je općina dala nekom ili pomogla nekog u vezi toga, odnosno da li je općina dobila zahtjev od osnovne škole za pomoć djeci slabo imovnog stanja i djeci s jednim roditeljem za troškove ekskurzije,.

Općinski načelnik - sukladno proračunu koji ste vi izglasali, tako se i provodi. Osigurana su sredstva za školske knjige, predstave, nagrade učenicima za izvrsnost, održavanje predškole, održavanje škole (gorivo za košnju i sredstva za čišćenje ) ekskurzije do sada nije bilo u proračunu. Zahtjev nije primljen. Ravnateljica je uputila dopis za uređenje školskog igrališta u Mikluševcima i općina je to odradila.

U raspravu se uključuju Bernadica Sitaš, Dubravko Martić, Zlatko Potočki, Tatjana Penavić, Zdravko Galović, rasprava se širi i na raspravu o imenima predstavnika Općine i predstavnika roditelja u tijelima škole i o radu predškole. Zdravko Galović predlaže da se načelnik i predsjednik vijeća nađu s ravnateljicom osnovne škole, jer iz svega rečenog se vidi veliki antagonizam koji nije dobar, jer do sada su ti odnosi uvijek bili dobri.

Općinski načelnik - nema kome što dokazivati, ništa nije bilo uskraćeno od toga što je tražila.

Kad je bilo problema u Područnoj školi Tompojevci (bila je već pred zatvaranjem) općina je i tu uskočila i riješila problem. Svako jutro jednu malu iz Berku vozi u predškolu, pomaže se gdje god se stigne.

Na kraju sjednice načelnik je upoznao vijećnike s programom Zaželi. Uposlen je voditelj projekta Matija Vorgić, asistentica Marijeta Bučko i 12 žene koje kreću s radom od 1.2.2018. (prijavilo se ukupno 25 žena, a primljeno je 12, od toga 3 su iz Berka, 2 iz Bokšića, 3 iz Čakovaca, 2 iz Tompojevaca i 2 iz Mikluševaca).

Zapisnik vodila Predsjednik Općinskog vijeća

Kata Cvitković Dubravko Martić